Erdewan Zaxoyî

Erdewan Zaxoyî, født Erdewan Elî (1957– 1986 (antatt)) var en kurdisk artist og peshmerge (soldat). 

Zaxoyî fikk ikke fullført utdanningen sin på grunn av Saddam Hussein-regimet. I stedet satset han på å synge kurdiske sanger som var ulovlig på den tiden. I 1978 spilte han inn sitt første kassett, og ble soldat for å stå i mot diktatoriske Irak. Selv etter dette sluttet han ikke med musikk og forsatte med musikken i fjellene. 

Erdewan hadde et stort ønske om å spre musikken og budskapet sitt over hele Kurdistan, slik at Irak skulle vite at kurdere kjempet fortsatt for sitt land. Han prøvde i en tid å komme seg til Europa, for å ha en mulighet til og forsette med musikken sin, men klarte det ikke, fordi han manglet irakisk pass. Selv om Europa ble bare en drøm for han, forsatte han med musikken og lagde musikk om kurdiske styrker og motstandsbevegelser i Irak.

Etter noen år som soldat kunne han ikke lenger flytte fritt til hjembyen Zakho, og flyktet til Iran. Etter noen år i Iran klarte han ikke å være borte fra familien sin lenger, og flyttet tilbake til hjembyen sin. Hver gang han gikk på scenen sang han «Kurdistan, Barzani og peshmerge». Det betyr at han representerte kurderne, Barzani (den kurdiske presidenten) og peshmerge som beskyttet Kurdistan. Det irakiske regimet mislikte dette, og Zaxoyî ble arrestert 26. januar 1986 på et hotell i Bagdad og ble bortført. Ingen vet med sikkerhet hvor han er og hva som har skjedd med han. 

Sammen med Eyaz Zaxoyî hadde han stor innflytelse på kurdisk musikk. De sang sammen, lagde sanger sammen og kjempet for Kurdistan.

 Referanser 

Kategori:Personer fra Zakho
Kategori:Kurdere
Kategori:Fødsler i 1957
Kategori:Dødsfall i 1986